Torsten Tegnér

Torsten Elof Kristoffer Tegnér, ofte kalt «T.T.», (født 6. desember 1888 i Stockholm, død 10. juni 1977) var en svensk journalist. Tegnér har en nærmest legendarisk plass innen den svenske sportsjournalistikken.

Liv og karriere 
Han vokste opp i Djursholm som sønn av den kjente barneviseforfatterinnen Alice Tegnér. Faren Jacob Tegnér var jurist og redaktør. Tegnérs farfars far var dikteren og biskopen Esaias Tegnér.

Torsten Tegnér hadde to hovedinteresser, for idretten og for det humanistiske, som ble kombinert i hans liv som aktiv idrettsmann, idrettsleder og ikke minst som journalist. Da faren krevde at han skulle slutte med den organiserte idretten til fordel for studier, godtok ikke den unge Torsten Tegnér det, og han svarte i stedet med å flytte hjemmefra. Etter dette følte han seg fri til å syssle med sine interesser som han ville.

Som aktiv spilte han helst bandy (svensk mester med AIK Bandy i 1909 og 1914), men konkurrere også i friidrett, gange, ishockey (europamester i 1923) og orientering. Dessuten var han tidlig ute med å formane alles behov for mosjon. Idrettslederen Tegnér var med på å grunnlegge fem spesialidrettsforbund: bandy, bordtennis, gange, ishockey og orientering. Han var i mange år medlem av Riksidrottsförbundets Överstyrelse, nåværende Riksidrottsstyrelsen. 

For den store allmennheten ble Tegnér først og fremst kjent gjennom sitt arbeid som journalist og redaktør for avisen Idrottsbladet, som han kjøpte i 1915, fem år etter at bladet ble stiftet. Han var avisens redaktør fra 1915 til 1967, og hans drevne litterære stil var noe nytt for idrettsjournalistikken.

Torsten Tegnér var ikke bare redaktør for Idrottsbladet i 52 år, han skrev dessuten elleve bøker, som 33 år som sportjournalist og Idrottsglimtar och idrottstudier.

Han er begravet på Djursholms gravsted.

Eldredebutant 
Torsten Tegnér ble den 11. mars 1923 den eldste debutanten i Sveriges herrelandslag i ishockey, i og med at han spilte mot Belgia i Ishockey-EM i Antwerpen. Han var da 34 år, 3 måneder og 5 dager gammel. Tegnér var egentlig ingen hockeyspiller, men var lagleder og kunne som gammel bandyspiller gå på skøyter, han hadde dessuten bidratt til finansieringen av landslagets deltakelse, som gjorde at han fikk spille i sluttminuttene da Sverige allerede ledet 8–0.

Denne rekorden ble overtatt i 2007 av Johan Åkerman.

Bibliografi (utvalg) 
 Paris-Antwerpen-Chamonix: mer och mindre olympiska glimtar (1924)
 Stadion: idrottsglimtar och idrottsstudier (1938)
 33 år som sportjournalist (1945)
 Frihet: en borgerlig bok (1948)
 Uppväxt: minnen från medeltiden (1963)
 Bland vänner i Stockholm och andra världsdelar (1964)
 Fram till frihet (1968)

 Tidligere mottagere av Torsten Tegnér-stipendet 
Målgruppe: Nordiske idrettsledere og/eller idrettsjournalist.Fra og med 1989 utdeles ett stipendium annethvert år.

 1989 – Erik Thobé, Sverige
 1991 – Matti Salmenkylä, Finland
 1993 – Bo Hansson, Sverige
 1995 – Tor Aune, Norge
 1997 – John Idorn, Danmark
 1999 – Sven «Plex» Petersson, Sverige
 2001 – Björn Federley, Finland
 2003 – Ove Karlsson, Sverige
 2005 – Jan Hemsvik, Norge
 2007 – Pentti Vuorio, Finland
 2009 – Niels Chr. Jung, Danmark
 2011 – Ulf Jansson, Sverige
 2013 – Tom A. Schanke, Norge
 2015 – Nils-Göran Wallén, Finland
 2018 – Henrik H. Brandt, Danmark

 Se også 
 Sven Jerring
 Lennart Hyland

 Referanser 

 Litteratur 
 Sveriges dödbok 1947-2006, (Cd-Rom), Sveriges Släktforskarförbund «Tegnér, Torsten E K» i: Vem är det'', s. 1006, 1977

Eksterne lenker 
 
 
 

Svenske journalister
Svenske bandyspillere
Svenske ishockeyspillere
Sportsjournalister
Personer fra Stockholm